**Informácie pre rodičov žiakov 9.ročníka pre školský rok**

**2025/2026**

Postup pri podávaní prihlášok na stredné školy (SŠ) podľa Vyhlášky MŠ č.

245/2008 Z.z.o prijímaní na vzdelávanie v stredných školách.

Zákonný zástupca žiaka podáva prihlášku riaditeľovi SŠ do **20.2.2026**.

Toto je možné urobiť dvoma spôsobmi:

1. Pokiaľ stredná škola, na ktorú sa hlásite, používa Edupage a umožní podať prihlášku online formou, môže tak zákonný zástupca urobiť na svojom rodičovskom konte Edupage. Online prihlášku potom skontroluje a potvrdí základná škola.
2. Pokiaľ stredná škola, na ktorú sa hlásite, nemá možnosť podať online prihlášky na SŠ, podáva sa prihlášky v papierovej forme. Prihlášku pripraví školská psychologička, zákonný zástupca ju skontroluje a podpíše. Následne ju odošle poštou na SŠ.
3. Zákonný zástupca žiaka si môže podať dve prihlášky na dve rôzne SŠ alebo na dva rôzne odbory vzdelávania tej istej SŠ a dve prihlášky na odbory, ktoré vyžadujú overenie špeciálnych schopností, zručností alebo nadania, t.j. na odbor s talentovou skúškou. Ďalšiu prihlášku si môže podať iba v prípade, ak žiak nebol v prvom termíne prijatý ani na jednu zo SŠ, a to na druhý, júnový termín prijímacieho konania.

Spolu si teda žiak môže podať 4 prihlášky na SŠ. Je nevyhnutné zvážiť reálne šance na prijatie žiaka na zvolenú strednú školu, objektívne posúdiť jeho silné i slabé stránky, záujmy, ako aj kritériá pre prijatie, ktoré má každá SŠ iné.

1. Termíny platné pre tento školský rok, ako aj informácie o prijímaní na SŠ sú uverejnené na internete, na stránke školského výpočtového strediska www.svsba.sk. Nachádzajú sa tam aj štatistiky naplnenosti SŠ, zoznamy SŠ a odkazy na jednotlivé SŠ.
2. Prihláška sa vypĺňa na základe údajov získaných od rodičov. Za správnosť údajov uvedených na prihláške ručí svojím podpisom zákonný zástupca žiaka.
3. K prihláške je možné pripnúť kópiu dokladu o úspešnom umiestnení v predmetovej olympiáde alebo v súťaži, ktorá súvisí s odborom, o štúdium ktorého sa žiak uchádza.

Riaditeľ strednej školy pozve uchádzačov na prijímacie skúšky najneskôr päť dní pred termínom ich konania.

Riaditeľ strednej školy zverejní zoznam uchádzačov podľa výsledkov prijímacieho konania do troch pracovných dní odo dňa termínu prijímacej skúšky.

Žiakovi, ktorý bol prijatý na štúdium, oznámi stredná škola termín, miesto a spôsob zápisu na štúdium spolu s doručením rozhodnutia o prijatí.

Pri neprijatí žiaka na strednú školu sa môže zákonný zástupca odvolať v lehote do piatich dní odo dňa doručenia rozhodnutia na adresu uvedenú v rozhodnutí.

**Dôležité termíny:**

Do 30.11.2025 riaditeľ SŠ zverejní kritériá na všetky odbory pre nasledujúci školský rok

**Termíny prijímacích skúšok:**

1. 1. kolo 1. termín prijímacích skúšok (vrátane osemročných gymnázií)

**4.5. – 5.5.2026**.

1. 1. kolo 2. termín prijímacích skúšok (vrátane osemročných gymnázií)

**11.5. – 12.5.2026.**

**Termíny prijímacích skúšok s talentovými skúškami:**

1. 1. kolo 1. termín talentových skúšok a overenie zdravotnej spôsobilosti pre stredné športové školy

**23.3. – 25.3.2026**.

1. 1. kolo 2. termín talentových skúšok

**30.3. – 1.4.2026.**

Overenie športového nadania – prvá fáza talentových skúšok na SŠŠ – **9.3.2026 – 31.3.2026.**

Prosím rodičov, aby venovali pozornosť správam od školskej psychologičky. Všetky dôležité oznamy a termíny budem komunikovať prostredníctvom edupage včas. Zisťovanie záujmu o štúdium na SŠ bude priebežné.

V prípade akýchkoľvek otázok sa obráťte na školskú psychologičku.